Във връзка с постъпило уведомление за инвестиционно предложение с вх. № ОВОС-240/03.02.2021г. и становища на БД ИБР Пловдив с изх. № ПУ-01-168(1)/25.02.2021г. за инвестиционно предложение (ИП): „Рибарник за спортен риболов и съпътстваща инфраструктура и помощни сгради“ в УПИ 145006- за земеделска дейност по КВС на с. Стряма, местност Памуклука, общ. Раковски и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение включва изграждане на рибарник за спортен риболов и съпътстваща инфраструктура и помощни сгради в УПИ 145006- за земеделска дейност по КВС на с. Стряма, местност Памуклука, общ. Раковски.

Предвижда се рибарника да бъде на площ 4,0 дка, с дълбочина до 1,60м. Изкопните земни маси ще се депонират върху дигите в имота. Стените на рибарника ще бъдат земно насипни. В него ще се отглеждат сладководни риби – основно шаран, толстолоб и бял амур за консумация. Водата за рибарника ще се осигури от съществуващ, регистриран в БДИБР-Пловдив сондажен кладенец, като за целта ще се поиска допълнително изменение на целта на водоползването. Така зявено ИП попада в обхвата на т. 1, буква „е“ (интензивно развъждане на риба) и т. 10, буква „з“ (язовири и други съоръжения за събиране или съхраняване на вода за продължително време (невключени в приложение № 1) от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“

Отговорено от РИОСВ-Пловдив на 09.03.2021г. Копие на писмото е изпратено до Община Раковски, Км. с. Стряма и БД ИБР-Пловдив